העבודה בעגלות בארצות הברית ובכל שאר מדינות העולם מתבססת על מכירות. העובדים בעגלה מרווחים את כספם בהתאם לעמלות המכירה, אם תצליחו למכור מוצרים רבים תרוויחו סכומים גבוהים, אם לא תצליחו למכור או לייצור אינטראקציה עם העוברים ושבים, השכר שלכם יהיה נמוך והתסכול יגיע בהתאם. חשוב להדגיש כי עבודה בעגלות אינה מתאימה לכולם, מדובר בעבודה הדורשת כישורי מכירות, יחסי אנוש טובים ולא מעט חוסן נפשי.
אפשר ללמוד לשפר את מיומנות המכירה שלכם, אך יש צורך במודעות עצמית וכושר התמדה. כבר במהלך השהייה בארץ לקראת הנסיעה כדאי יהיה להתחיל ללמוד את רזי השיווק ולהכיר שיטות מכירה. אם יש לכם ניסיון במכירות בכל תחום יהיה זה יתרון משמעותי. חשוב לזכור כי עבודת מכירות אינה פשוטה כלל, גם המוכרים הטובים ביותר נתקלים במאות סירובים עד לשלב בו לקוח אחד קונה את המוצר. הפעם הראשונה בה תצליחו לגרום לאדם כלשהו לרכוש מכם מוצר מרגשת.
א. תמיד תשאפו ללמוד יותר ולהכיר את התחום, הביטו על המוכרים המנוסים וחפשו אחר שיטות המכירה הטובות ביותר. אין כל בושה בלימוד מהמקצוענים.
ב. ביטחון עצמי הוא תכונה מאוד חשובה למטרת מכירות, אך יש להיזהר שלא לעבור את הגבול ולהפוך לאדם חצוף. עבודה בעגלות דורשת ביטחון עצמי תוך מודעות עצמית, נימוס, אדיבות ויצירתיות.
ג. אם הצלחתם למשוך את תשומת הלב של העוברים ושבים בצורה חיובית כבר עשיתם משהו טוב, זה הזמן להתלבש בצורה אופנתית הולמת, לרקוד, לשיר, להתנסות במוצרים בעצמכם ולהעביר אווירה של כיף בדוכן שלכם.
ד. זכרו כי המבקרים בקניון מגיעים לשם במטרה לבזבז את כספם, אין כל סיבה שלא יעשו זאת בדוכן שלכם. זה הזמן להאמין במוצר שלכם ובכושר המכירה.
חברות השמה המציעות עבודה בעגלות – במי כדאי לבחור?
ראשית, נמליץ תמיד עם בחירה בחברה מסודרת ומנוסה, חברה המפעילה עשרות עגלות, רשת של עובדים, דירות מגורים הולמות. כמו כן, יש לשים לב למיקום העגלות ודירת המגורים, לתנאים הנלווים בחוזה, להחזרים בעבור כרטיס הטיסה ולפרטים הקטנים המתייחסים לאפשרות בה לא תצליחו למכור מספיק מוצרים.